Minning : Anna Skúladóttir Fædd 18. október 1943 Dáin 1. febrúar 1990 Hún Anna Minning : Anna Skúladóttir Fædd 18. október 1943 Dáin 1. febrúar 1990 Hún Anna er dáin . Þessi orð hefðu ekki átt að koma okkur sem vissum um veikindi hennar á óvart en samt er eins og við séum aldrei viðbúin slíkum fréttum . Mig langar að skrifa nokkur orðum Önnu systur mína sem lést 1. febrúar sl. á Landakoti eftir baráttu við ólæknandi sjúkdóm . Anna fæddist 18. október 1943 á Gufuskálum í Leiru . Foreldrar okkar voru Inga Ingólfsdóttir , sem lést 17. ágúst 1983 , og Skúli Vigfússon sem lést 1. júlí 1982 . Hún var elst af níu börnum þeirra hjóna . Anna giftist 24. mars 1962 Melvin Halterman og eignuðust þau þrjú börn , tvö þeirra eru á lífi . Þau eru Sherry Inga Halterman , fædd 14. september 1962 , gift Sigmari Steingrímssyni og búa í Bandaríkjunum . Á hún tvo syni , Ahimd Skúla og William Reza ; William Halterman fæddist 19. ágúst 1963 , lést 17. ágúst 1983 og Margrét Kristín , fædd 27. janúar 1973 og búr hún hjá föður sínum í Virginíu í Bandaríkjunum . Anna skildi í maí 1978 og bjó áframí Bandaríkjunum og vann á veitingastað og var mjög vel liðin þar . Hún hætti þegar hún varð veik í apríl 1987 og kom heim og fór í aðgerð á sjúkrahúsi og hélt að hún væri búin að ná sér og fór að vinna í smá tíma og bjó hjá Óla bróður en heilsan var ekki góð svo hún hætti að vinna . Anna bjó síðustu tvö árin með Kristni Óskarssyni , sjómanni í Keflavík , og var bara húsmóðir eins og hún sagði sjálf . En féll aldrei verk úr hendi þráttfyrir erfið veikindi . Hún var mikil blómakona og sagði ætíð að tala bæri hlýlega við blómin . Þá döfnuðu þau vel . Nú þegar leiðir okkar skilja um sinn vildi ég þakka góðar samverustundir okkar Önnu . Ég vil þakka starfsfólki á deild 1a Landakotsspítala innilega fyrir góða umönnun .